Մադեյրա (գետ)

Մադեյրա (), գետ Բոլիվիայում և Բրազիլիայում, Ամազոնի աջ, ամենախոշոր վտակը։

Կազմվում է Անդերից սկիզբ առնող Մամորի և Բենի գետերի խառնուրդից։ Երկարությունը 3230 կմ է, ավազանը՝ 1158 հազար կմ²։ Վերին հոսանքում առաջացնելով սահանքների և ջրվեժների շարք՝ շրջանցում է Բրազիլիական բարձրավանդակը, հոսում Ամազոնի դաշտավայրով։ Ջրի միջին ծախսը՝ ավելի քան 4200 մ³/վրկ։ Նավարկելի է մինչև Պորտու Վելյու քաղաքը։ Մադեյրաի ափերին են Պորտու Վելյու, Ումայտա, Մանիկորե քաղաքները։

Ծանոթագրություններ 

Բոլիվիայի գետեր
Բրազիլիայի գետեր
Ամազոն գետի վտակներ
Հարավային Ամերիկայի գետեր